b'\n_START_ARTICLE_\nAdria Airways\n_START_SECTION_\n1960: Prva leta\n_START_PARAGRAPH_\nLetalska dru\xc5\xbeba je bila ustanovljena marca 1961 kot Adria Aviopromet. V avgustu je Adria od dru\xc5\xbebe KLM kupila dve letali DC-6B in za\xc4\x8dela leteti prve komercialne lete z nizozemsko posadko. Adria je opravila svoj prvi let z doma\xc4\x8do posadko decembra 1961._NEWLINE_Skozi naslednja leta je Adria opravljala turisti\xc4\x8dne lete iz Nem\xc4\x8dije, Zdru\xc5\xbeenega kraljestva, Nizozemske in Skandinavije na jadransko obalo._NEWLINE_Z odprtjem novega ljubljanskega letali\xc5\xa1\xc4\x8da je Adria preselila bazo iz Zagreba v Ljubljano. Leta 1969 se je dru\xc5\xbeba zdru\xc5\xbeila s srbsko dru\xc5\xbebo InterExport v Beogradu, tako se je dru\xc5\xbeba preimenovala v Inex-Adria Aviopromet (Inex-Adria Airways). Flota se je znova za\xc4\x8dela spreminjati.\n_START_SECTION_\n1970: Letala na reaktivni pogon\n_START_PARAGRAPH_\nV letu 1969 je letalska dru\xc5\xbeba kupila prvo reaktivno letalo McDonnell Douglas DC-9-30 s 115 sede\xc5\xbei. Pri\xc4\x8dela se je modernizacija flote, ki je dovoljevala Adrii, da za\xc4\x8dne znova delovati na turisti\xc4\x8dnih letih._NEWLINE_Septembra 1969 so odprli prvo redno linijo Ljubljana\xe2\x80\x93Beograd._NEWLINE_Tako je dru\xc5\xbeba imela marca 1970 v lasti \xc5\xa1tiri letala Douglas DC-6B in eno letalo Douglas DC-9-30 ter eno naro\xc4\x8deno._NEWLINE_Leta 1972 je Adria z najetim letalom Douglas DC-8-55 vzpostavila redne lete v ZDA in Kanado. Zaradi nizkega povpra\xc5\xa1evanja so bili \xc5\xbee prihodnje leto ukinjeni. Pove\xc4\x8dalo pa se je \xc5\xa1tevilo turisti\xc4\x8dnih letov, prav tako je Adria za\xc4\x8dela leteti na rednih linijah v Jugoslavijo.\n_START_SECTION_\n1980: Modernizacija\n_START_PARAGRAPH_\nLeta 1980 je bila Adria \xc5\xbee spo\xc5\xa1tovana letalska dru\xc5\xbeba s svojimi turisti\xc4\x8dnimi ter rednimi leti._NEWLINE_Maja 1981 je Adria kupila tri nova letala McDonnell Douglas MD-80. Eno izmed teh letal se je kasneje zaletelo v goro na Korziki. Vsi na krovu so bili mrtvi._NEWLINE_V letu 1982 je dru\xc5\xbeba za\xc4\x8dela izpeljevati turisti\xc4\x8dne povezovalne lete v Nem\xc4\x8dijo in \xc5\xa0vico, ki so bili pomembni zaradi internacionalnega prometa._NEWLINE_Leta 1984 je Adria uvedla prvo redno mednarodno linijo Ljubljana\xe2\x80\x93Beograd\xe2\x80\x93Larnaca._NEWLINE_Poslovanje Adrie je bilo zdaj zelo dobro, zato so istega leta podpisali tudi nakup 5 novih letal Airbus A320. Prav tako so kupili dve novi letali Dash 7 zaradi Zimskih olimpijskih iger v Sarajevu._NEWLINE_Tako je Decembra 1985 Adria imela \xc5\xa1tiri McDonnell Douglas DC-9-30, dve McDonnell Douglas DC-9-50, eno McDonnell Douglas MD-81, tri McDonnell Douglas MD-82 in dve letali Dash-7. Leto pozneje se je floti pridru\xc5\xbeilo \xc5\xa1e eno letalo McDonnell Douglas MD-82. Zaradi programa o rekonstruiranju je Adria leta 1986 zapustila zdru\xc5\xbeenje Inex, postajala je neodvisna dru\xc5\xbeba in spremenila ime v Adria Airways._NEWLINE_Kmalu je postala tudi \xc4\x8dlanica IATA._NEWLINE_V letu 1989 je v floto prispel prvi A320, triin\xc5\xa1tirideseti, ki jih je do takrat izdelal Airbus. Poganjali so ga prvi motorji IAE (IAE Engines).\n_START_SECTION_\n1990: Nastajanje rednega prevoznika\n_START_PARAGRAPH_\nKo je Jugoslavija pri\xc4\x8dela razpadati, se je ustavila tudi turisti\xc4\x8dna industrija na Jadranu. Septembra 1990 sta v floto priletela \xc5\xa1e dva nova Airbusa A320. Decembra 1990 je bil podpisan referendum o neodvisnosti Slovenije, deklariran je bil 25. junija 1991. 28. junija 1991 so Jugoslovanska letala napadla Adriin hangar na Brniku in po\xc5\xa1kodovala \xc5\xa1tiri letala. Novi Airbus A320 je bil delno po\xc5\xa1kodovan, zato je odletel v Toulouse na skoraj enoletno popravilo._NEWLINE_Precej so bili po\xc5\xa1kodovani tudi letali Dash-7 in en DC-9-30. Ostala letala so bila parkirana na bli\xc5\xbenjem letali\xc5\xa1\xc4\x8du Celovec in so se tako izognila bombardiranju. Adria je bila v tem letu predvsem zelo zaposlena z registracijami._NEWLINE_Leta 1991 je dru\xc5\xbeba imela 13 letal: tri Airbus A320, \xc5\xa1tiri MD-82, en MD-81, tri DC-9-30 in dva Dash-7. Dve letali A320, ki naj bi jih dostavili v juniju 1991 so bili prodani drugim dru\xc5\xbebam._NEWLINE_Adria Airways je ob kon\xc4\x8danem lastninjenju, ko je leta 1996 Republika Slovenija opravila prevzem tri\xc4\x8detrtinskega dele\xc5\xbea, postala slovenska nacionalna dru\xc5\xbeba, pri\xc4\x8dela je z rekonstrukcijo ter vzpostavila nove linije v Evropo._NEWLINE_Leta 1996 je dru\xc5\xbeba za\xc4\x8dela dogovore z Lufthanso._NEWLINE_Aprila 1997 je Adria naro\xc4\x8dila dva nova Bombardier CRJ-200LR z opcijo naro\xc4\x8dila enega ve\xc4\x8d. Letala so bila dostavljena leta 1998, ko sta oba Dash-7 on dva DC-9-30 zapustila floto Adrie._NEWLINE_CRJ-200 je bil najbolj\xc5\xa1a mo\xc5\xbenost za redne in dovolj pogoste lete iz Ljubljane. Leta 1999 je flota Adrie vklju\xc4\x8devala tri letala Airbus A320 in tri letala CRJ-200LR.\n_START_SECTION_\n2000: Pridobivanje novih trgov\n_START_PARAGRAPH_\nAdria je leta 2000 za\xc4\x8dela povezovati mesta na Balkanu z Zahodno Evropo z bazo v Ljubljani. Za\xc4\x8deli so leteti v mesta Sarajevo, Skopje, Ohrid in Tirana, in jih povezovati s Skandinavijo, Zdru\xc5\xbeenim kraljestvom, Nem\xc4\x8dijo in Francijo. Ko se je kon\xc4\x8dala vojna na Kosovu, je bila Adria prvi prevoznik, ki je za\xc4\x8dela leteti tja. Marca 2000 je pri\xc5\xa1lo \xc4\x8detrto novo letalo CRJ-200LR._NEWLINE_Maribor je bil leta 2000 povezan z M\xc3\xbcnchnom, vendar le za kratek poletni \xc4\x8das._NEWLINE_Leta 2001 je tudi Adria \xc4\x8dutila padanja potnikov, ki so posledica teroristi\xc4\x8dnih napadov 11. septembra 2001._NEWLINE_Julija 2002 je Bombardier Aerospace izbral Adrio za eno izmed glavnih delavnic v Evropi, za letala CRJ._NEWLINE_Leta 2004 je Adria prevzela \xc5\xa1e \xc5\xa1esto letalo CRJ-200LR in se 18. novembra pridru\xc5\xbeila najve\xc4\x8djemu svetovnemu zdru\xc5\xbeenju prevoznikov Star Alliance._NEWLINE_Leta 2005 je dru\xc5\xbeba pridobila \xc5\xa1e tretjo letalo CRJ-200LR._NEWLINE_Eno leto za tem so najeli dve letali Boeing 737-500 (112 sede\xc5\xbeev) kot rezultat med letali CRJ-200 (50 sede\xc5\xbeev) in A320 (162 sede\xc5\xbeev)._NEWLINE_Leta 2007 je prevoznik naro\xc4\x8dil dve novi letali Bombardier CRJ-900, ki sta bili dostavljeni v maju. Med poletjem je dru\xc5\xbeba vklju\xc4\x8devala en Airbus A320, en Boeing 737-500, dva CRJ-900LR in sedem CRJ-200LR._NEWLINE_Novembra 2007 so naro\xc4\x8dili dve novi letali Bombardier CRJ-900 NextGen in zaklju\xc4\x8dili leto v majhnem profitu._NEWLINE_V letu 2008 je uprava Adrie preklicala naro\xc4\x8dilo letala CRJ-1000 NextGen ter ga spremenila v nakup petih novih CRJ-900. Leto je bilo zaklju\xc4\x8deno s 3M\xe2\x82\xac izgubo._NEWLINE_\xc4\x8cez leto dni so podpisali pogodbo za nakup dveh novih letal Airbus A319. Na\xc4\x8drt je bil nadomestiti A320 z novimi letali A319._NEWLINE_Dva A320 sta bila v letu 2009 prodana drugim letalskim dru\xc5\xbebam. _NEWLINE_Konec novembra 2018 je uprava Adrie Airways podpisala pismo namere s predstavniki podjetja Suhoj o dolgoro\xc4\x8dnem najemu 15 letal tipa Suhoj Superjet 100. Dobava prvih letal je bila predvidena v pomladi 2019. Do dogovora ni pri\xc5\xa1lo.'